CELEX: 32005L0004
Language: mt
Date: 2005-01-19 00:00:00
Title: Direttiva tal-Kummissjoni 2005/4/KE tad- 19 ta' Jannar 2005 li temenda d-Direttiva 2001/22/KE li tistipula l-metodi biex jittieħdu kampjuni u l-metodi ta’ analizzar għall-kontroll uffiċċjali tal-livelli taċ-ċomb, tal-kadmju, tal-merkurju u tat-3-MCPD fl-oġġetti ta’ l-ikel Test b’relevanza għaż-ŻEE.

6.10.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               80
            
         DIRETTIVA TAL-KUMMISSJONI 2005/4/KE
   tad-19 ta' Jannar 2005
   li temenda d-Direttiva 2001/22/KE li tistipula l-metodi biex jittieħdu kampjuni u l-metodi ta’ analizzar għall-kontroll uffiċċjali tal-livelli taċ-ċomb, tal-kadmju, tal-merkurju u tat-3-MCPD fl-oġġetti ta’ l-ikel
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkonsidrat lit-Trattat li jistabbilixxi ‘l-Komunità Ewropea,
   Wara li kkonsidrat lid-Direttiva tal-Kunsill 85/591/KEE ta’ l-20 ta’ Diċembru 1985 rigward l-introduzzjoni ta’ metodi tal-Komunità ta’ teħid ta’ kampjuni u analiżi sabiex jiġu mmonitorjati l-oġġetti ta’ l-ikel intenzjonati li jiġu kkonsumati mill-bniedem (1), u b’mod partikolari l-Artikolu 1 ta’ dan,
   Billi:
   
               (1)
            
            
               D-Direttiva tal-Kummissjoni 2001/22/KE tas-8 ta’ Marzu 2001 tistipula l-metodi biex jittieħdu kampjuni u l-metodi ta’ analizzar għall-kontroll uffiċċjali tal-livelli taċ-ċomb, tal-kadmju, tal-merkurju u tat-3-MCPD fl-oġġetti ta’ l-ikel (2).
            
         
               (2)
            
            
               Hu neċessarju li tinkludi informazzjoni standard aġġornata ta’ sustanzi li jikkontaminaw fl-ikel, b’mod partikolari sabiex tittieħed in konsiderazzjoni l-inċertezza tal-kejl fl-analiżi.
            
         
               (3)
            
            
               Hu ta’ importanza kbira li r-riżultati analitiċi huma rrappurtati u interpretati b’mod uniformi sabiex jiġi assigurat metodu ta’ infurzar armonizzat madwar l-Unjoni Ewropea.
            
         
               (4)
            
            
               D-Direttiva 2001/22/KEE għandha tiġi emendata għalhekk.
            
         
               (5)
            
            
               Il-miżuri li hu pprovdut għalihom f’din id-Direttiva huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali.
            
         ADOTTAT DIN ID-DIRETTIVA:
   Artikolu 1
   L-Anness I għad-Direttiva 2001/22/KE hu emendat kif stipulat fl-Anness I lil din id-Direttiva.
   L-Anness II għad-Direttiva 2001/22/KE hu emendat kif stipulat fl-Anness II lil din id-Direttiva.
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw mad-dispożizzjonijiet ta’ din id-Direttiva fi żmien tnax-il xahar wara d-dħul fis-seħħ, l-aktar tard. Għandhom imbagħad jikkomunikaw lill-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jadottaw dawk id-dispożizzjonijiet, għandhom jinkludu referenza għal din id-Direttiva jew jiġu akkompanjati b’referenza simili fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif referenza simili għanda tiġi magħmula.
   2.   L-Istati Membri għandhom jikkomunikaw lill-Kummissjoni t-testi tad-dispożizzjonijiet prinċipali ta’ liġi nazzjonali, li huma jadottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin ġurnata wara l-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Din id-Direttiva hi indirizzata lill-Istati Membri.
   
      Magħmula fi Brussell, nhar id-19 ta' Jannar 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 372, 31.12.1985, p. 50.
   
      (2)  ĠU L 77, 16.3.2001, p. 14.
   
      ANNESS I
      Fl-Anness I għad- Direttiva 2001/22/KE, punt 5 hu mibdul b’dan li ġej:
      
         “5.   KONFORMITÀ TAL-LOTT JEW SUBLOTT MA’ L-ISPEĊIFIKAZZJONI
         Il-laboratorju tal-kontroll għandu janalizza l-kampjun tal-laboratorju għall-infurzar mill-anqas f’żewġ analiżi indipendenti, u jikkalkola n-nofs tar-riżultati.
         Il-lott jiġi aċċettat jekk in-numru tan-nofs ma jaqbiżx il-livell massimu rispettiv kif stipulat fir-Regolament (KE) Nru 466/2001, filwaqt li jieħu in konsiderazzjoni l-inċertezza ta’ l-espansjoni tal-kejl u korrezzjoni għall-irkupru (1).
         Il-lott jiġi rrifjutat jekk in-numru tan-nofs jaqbeż il-livell massimu rispettiv b’kull dubju raġonevoli, filwaqt li jieħu in konsiderazzjoni l-inċertezza ta’ l-espansjoni tal-kejl u korrezzjoni għall-irkupru.
         Ir-regoli preżenti ta’ interpretar għandhom jiġu applikati għar-riżultat analitiku li jinkiseb mill-kampjun tal-kontroll uffiċjali. Fil-każ ta’ analiżi għal skopijiet ta’ difiża jew referenza, ir-regoli nazzjonali japplikaw.”
      
   
   
      ANNESS II
      L-Anness II għad-Direttiva 2001/22/KE hu emendat kif ġej:
      
                  1)
               
               
                  F’punt 3. “Metodi ta’ analiżi biex jiġu użati mil-laboratorji u l-kundizzjonijiet meħtieġa għall-kontroll tal-laboratorji”, il-punt 3.3.3 li ġej hu mdaħħal wara t-Tabella 4:
                  “3.3.3.   Kriterji ta’ eżekuzzjoni — Metodu għall-funzjoni ta’ l-inċertezza
                  Madankollu, metodu ta’ inċertezza jista’ jiġu użat ukoll biex tiġi assessjata l-adattabilità tal-metodu ta’ analiżi li se jiġi użat mil-laboratorju. Il-laboratorju jista’ juża metodu li jipproduċi riżultati fil-limiti tal-massimu ta’ l-istandards ta’ l-inċertezza. Il-limitu massimu ta’ standard ta' inċertezza jista’ jiġi kkalkolat billi tiġi użata l-formola li ġejja:
                  
                     
                  fejn:
                  Uf hu l-massimu ta’ l-istandard ta' inċertezza
                  LOD hu l-limitu ta’ l-osservanza tal-metodu
                  C hi l-konċentrazzjoni ta' l-interess
                  α hi fattur numeriku biex jiġi użat li jiddependi fuq il-valur ta’ C. Il-valuri li għandhom jiġu użati huma mogħtija fit-tabella t’hawn taħt:
                  
                              C (µg/kg)
                           
                           
                              α
                           
                        
                              ≤ 50
                           
                           
                              0,2 
                           
                        
                              51-500
                           
                           
                              0,18 
                           
                        
                              501-1 000 
                           
                           
                              0,15 
                           
                        
                              1 001 -10 000 
                           
                           
                              0,12 
                           
                        
                              ≥ 10 000 
                           
                           
                              0,1 
                           
                        u U hi l-inċertezza ta’ l-espansjoni, billi jintuża fattur ta’ kopertura ta’ 2 li jagħti livell ta’ kunfidenza ta’ 95 % bejn wieħed u ieħor.
                  Jekk metodu analitiku jipprovdi riżultati b’kejl ta’ inċertezza inqas mill-massimu ta’ l-istandards ta’ inċertezza l-metodu jkun daqstant adattat għal dak li jilħaq il-karatteristiċi ta’ eżekuzzjoni mogħtija hawn fuq.”
               
            
                  2)
               
               
                  Punt 3.4. hu mibdul b’dan li ġej:
                  “3.4.   Estimi ta’ l-eżatezza analitika, kalkolazzjonijiet ta’ rkupru u rappurtaġġ ta’ riżultati
                  Meta possibbli l-eżattezza ta’ l-analiżi għandha tiġi kkalkolata billi jiġu inklużi materjali ta’ referenza adattati u ċċertifikati fl-analiżi.
                  Ir-riżultat analitiku għandu jiġi rrappurtat bħala korrett jew inkorrett għall-irkupru. Il-mod tar-rappurtaġġ u l-livell ta’ rkupru għandhom jiġu rrapportati.
                  L-analista għandu jieħu nota tar-Rapport tal-Kummissjni Ewropea dwar ir-relazzjoni bejn ir-riżultati analitiċi, il-kejl ta’ l-inċertezza, fatturi ta’ rkupru u dispożizzjonijiet fil-leġiżlazzjoni ta’ l-UE dwar l-ikel’(1).
                  Ir-riżultat analitiku jrid jiġi rrappurtat bħala x +/- U fejn x huwa r-riżultat analitiku u U hu l-kejl ta’ l-inċertezza.
                  REFERENZI
                  
                           
                              1.
                           
                           
                              Rapport tal-Kummissjoni Ewropea dwar ir-relazzjoni bejn ir-riżultati analitiċi, il-kejl ta’ l-inċertezza, fatturi ta’ rkupru u dispożizzjonijiet fil-legiżlazzjoni ta’ l-UE dwar l-ikel’(2004).
                              (http://europa.eu.int/comm/food/food/chemicalsafety/contaminants/sampling_en.htm).”